Arkivsak-dok. 134 - 16 

Saksbehandler: Ingunn O. Bjerkelo

Behandles av: Møtedato:

Sandnes Eiendomsselskap KF 25.10.2016

**Status byggeprosjekt oktober 2016**

**Saken gjelder:**

I denne saken legges frem status på byggeprosjekter vedtatt gjennom økonomiplan og oppdrag gitt av rådmannen.

Oversikt over prosjekt som håndteres av prosjektavdelingen følger som eget vedlegg (Vedlegg 1).

**Forklaringer:**

Prosjektoversikten viser at prosjektene har ulik status under godkjenningsfanen. Her har en inndeling i fire faser:

* **ØP/per.1 eller per.2**, bevilget i ØP eller perioderapportering
* **K0**, vedtatt prosjektsramme iht. kostnadsoverslag 0 før anbudskonkurranse
* **K1**, vedtatt prosjektramme iht. kostnadsoverslag 1. Benyttes i prosjekt med byggherrestyrte entrepriser
* **K2**, vedtatt prosjektramme iht. kostnadsoverslag 2 etter gjennomført anbudskonkurranse, men før kontraktsinngåelse

Framdrift i prosjektene er inndelt i sju faser:

* **Utredning tomt**, avklaring av tomt/kjøp av tomt
* **Regulering,** detaljregulering av tomt/utbyggingsavtale
* **Forprosjekt**, tidlige prosjekteringsstadier i byggeprosjektene
* **Prosjektering**, detaljprosjektering av byggeprosjektene. Kan gjennomføres både før og etter anbudskonkurranse alt etter entrepriseform
* **Anbudskonkurranse,** utlysing av konkurranse for byggeprosjektet på Doffin/TED, inkl. evalueringsprosessen fram til kontraktsinngåelse
* **Byggefase,** entreprenør er i gang med bygging
* **Garantifase**, dvs. etter overtakelse før sluttbehandling av byggeregnskap

Avvik i forhold til fremdrift og/eller økonomi er markert med gult eller rødt i vedlegg 1. Prosjekter som er markert med gult har usikkerhet knyttet til seg, mens de som er røde er identifiserte avvik iht. plan.

**Generelt:**

Status i prosjekt nytt rådhus og prosjekt ny hovedbrannstasjon med legevakt, øyeblikkelig hjelp og ambulansesentral samt tiltakspakke «Tilskudd til rehabilitering og vedlikehold i kommuner» legges fram i egne saker der status på framdrift og økonomi omtales.

Planlegging av byggeplasskontroller i BH regi pågår. Etter planen skal SEKF gjennomføre 10 kontroller fordelt på byggeplasskontroller og tjenestekpontraktkontroller. Fokusområdet er arbeidsmarkedskriminalitet inkl. sosial dumping.

Det avlegges ett byggeregnskap.

|  |  |  |
| --- | --- | --- |
| Prosjekt | Kostnad | Mindre/mer utgift |
| 35007, Sørbø 2 ny barnehage | 46 mill. kr | -4,192 mill. kr |

**Status pr. oktober 2016:**

Vedrørende prosjekter som er i rute mht. fremdrift, innhold og økonomi, se vedlagte oversikt hvor disse er markert grønt. Disse prosjektene blir ikke omtalt i rapporten under. Prosjekter som det er rapportert avvik i tidligere er ikke omtalt i denne rapporten dersom det ikke foreligger informasjon som en anser som vesentlig for styret å kjenne til.

Prosjekter omtales spesielt på bakgrunn av avvik som er registrert siden forrige rapportering:

Prosjekt 21009 – **Utvidelse 2 enheter/vedlikehold Smørbukkveien** – Økt budsjettramme godkjent i bystyret 17.10.2016.

Prosjekt 30021 – **Skeiene ungdomsskole, U21-skole** – Anbudskonkurranse er lyst ut i delte entrepriser.

Prosjekt 35015 – **Barnehage i gamle kulturskolebygget med 6-7 grupper** – Offisiell åpning av barnehagen markert uke 41.

Prosjekt 60003 – **Sandnes idrettspark, Giskehallen 2** – Avvik i kostnader, avklaring av merkostnader pågår, orientering direkte i møtet.

Prosjekt 15001 – **Vitenfabrikken 2** – Byggearbeidene er overtatt uke 41.

Prosjekt 30002 – **Figgjo skole nybygg K20-akole** – K0 legges fram i egen sak.

Prosjekt 30026 – **lekeutstyr eldre barneskoler** – mindre avvik i kostnader på to underprosjekt, dette justeres med omdisponering mellom de opprettede underprosjektene. Total kostnadsramme iht. bevilgning.

Prosjekt 30024 – **Oppgradering av uteområder skoler og barnehager** – mindre avvik i kostnader på fire underprosjekt, dette justeres med omdisponering mellom de opprettede underprosjektene. Total kostnadsramme iht. bevilgning.

Prosjekt 41023 – **Nedgravde avfallscontainerer** – alle underprosjekter for 2016 ferdigstilt.

**Forslag til vedtak:**

* Saken tas til orientering

Sandnes Eiendomsselskap KF, 17.10.2016

Torbjørn Sterri

daglig leder

**Vedlegg:**

* Prosjektstatus oversikt